Mixing Biodiesel Part 1 Bio Diesel Fuel Production
Mixing Biodiesel (Part 1) Bio Diesel Fuel Production
Parley Diesel Performance shows you how to make biodiesel and some of the bio diesel equipment that you wil...
Parley Diesel Performance shows you how to make biodiesel and some of the bio diesel equipment that you will need to make a small batch of biodiesel with the help of Graydon Blair of Utah biodiesel supply. *******www.parleysdieselperformance**** Hoe om ’n positiewe beskouing te behou | Studie
“As ’n mens baie jare lewe, moet hy hom in hulle almal verbly.”—PRED. 11:8.
2 Hoewel ons al hierdie redes het om gelukkig te wees, sukkel party getroue knegte van God met negatiewe gedagtes oor hulleself. Hulle voel dalk dat Jehovah nie baie waarde heg aan hulle of hulle diens nie. Vir diegene met knaende negatiewe gevoelens, klink die idee om “baie jare” te geniet, dalk soos ’n droom. Vir hulle lyk dit moontlik asof die lewe net uit dae van duisternis bestaan.—Pred. 11:8.
3 Teleurstellings, siekte of tekens dat ’n mens oud begin word, kan tot negatiewe gevoelens aanleiding gee (Ps. 71:9; Spr. 13:12; Pred. 7:7). Wat meer is, elke Christen moet die werklikheid aanvaar dat die hart verraderlik is en ons kan veroordeel, al skep God behae in ons (Jer. 17:9; 1 Joh. 3:20). Die Duiwel beskuldig God se knegte valslik. En diegene wat Satan se denkwyse volg, sal ons dalk probeer beïnvloed met die beskouing wat die ontroue Elifas gehad het—dat ons vir God waardeloos is. Dit was in Job se dag ’n leuen, en dit is vandag ook.—Job 4:18, 19.
5 Die apostel Paulus het ’n paar dinge gemeld wat ons kan help om ’n positiewe beskouing aan te kweek. Hy het die gemeente in Korinte aangespoor: “Toets voortdurend of julle in die geloof is” (2 Kor. 13:5). “Die geloof” is al die Christelike opvattings wat in die Bybel gevind word. As ons woorde en dade met hierdie opvattings ooreenstem, slaag ons die toets en toon ons dat ons “in die geloof” is. Ons moet ons lewe natuurlik ook vergelyk met die Christelike leer as ’n geheel. Ons kan nie kies om net party leringe te gehoorsaam nie.—Jak. 2:10, 11.
13 Waarom het Elia so gevoel? Hy het kort tevore die leiding geneem in ’n deurslaggewende toets in Israel wat bewys het dat Jehovah die ware God is, en dit het tot die teregstelling van 450 Baälprofete gelei (1 Kon. 18:37-40). Elia het waarskynlik gehoop dat God se volk nou na ware aanbidding sou terugkeer, maar dit het nie gebeur nie. Die goddelose koningin Isebel het vir Elia ’n boodskap gestuur dat sy hom gaan laat doodmaak. Elia het vir sy lewe gevrees en het suidwaarts gevlug, deur naburige Juda en na die wildernis, ’n dorre en woeste plek.—1 Kon. 19:2-4.
15 Die Almagtige het egter ’n ander beskouing van Elia gehad. Elia was nog steeds waardevol in God se oë, en Jehovah het stappe gedoen om hom van hierdie werklikheid te verseker. God het ’n engel gestuur om Elia te versterk. Jehovah het ook kos en water voorsien wat Elia gedurende sy 40 dae lange reis suidwaarts na die berg Horeb aan die lewe sou hou. Wat meer is, God het Elia liefdevol reggehelp, aangesien hy verkeerdelik gedink het dat geen ander Israeliete aan Jehovah getrou gebly het nie. Dit is betekenisvol dat God Elia nuwe toewysings gegee het, wat hy aanvaar het. Elia het by Jehovah se hulp baat gevind, en hy het sy werk as ’n profeet met hernieude krag voortgesit.—1 Kon. 19:5-8, 15-19.
16 Elia se ondervinding kan jou help om te toets of jy in die geloof is en om ’n positiewe beskouing aan te kweek. Eerstens, dink aan die maniere waarop Jehovah jou onderskraag het. Het een van sy knegte, moontlik ’n ouer man of ’n ander ryp Christen, jou dalk gehelp toe jy dit nodig gehad het? (Gal. 6:2). Word jy geestelik gevoed deur die Bybel, ons Christelike publikasies en die gemeentelike vergaderinge? Die volgende keer dat jy by een van hierdie voorsienings baat vind, kan jy dink aan die ware Bron daarvan en Hom in gebed dank.—Ps. 121:1, 2.
18 Laastens, beskou elke toewysing wat jy van Jehovah ontvang, as ’n bewys dat hy met jou is (Jer. 20:11). Soos Elia, is jy dalk mismoedig omdat jy voel dat jy niks in jou diens bereik nie of omdat die een of ander geestelike doelwit blykbaar buite jou bereik is. Tog geniet jy nog steeds die grootste voorreg wat enigeen van ons nou kan hê—om die goeie nuus te verkondig en God se naam te dra. Bly getrou. Dan kan die woorde in een van Jesus se gelykenisse in sekere sin aan jou gerig word: “Gaan in die vreugde van jou heer in.”—Matt. 25:23.
19 Die skrywer van Psalm 102 was wanhopig. Hy was ‘geteister’, dit wil sê hy het groot fisiese en emosionele spanning ervaar, en hy het nie die krag gehad om sy probleme aan te pak nie (Ps. 102, opskrif). Sy woorde toon dat hy aan niks anders kon dink as sy pyn, eensaamheid en persoonlike gevoelens nie (Ps. 102:3, 4, 6, 11). Hy het geglo dat Jehovah hom wou wegwerp.—Ps. 102:10.
20 Maar die psalmis kon nog steeds sy lewe gebruik om Jehovah te loof. (Lees Psalm 102:19-21.) Soos blyk uit Psalm 102, kan selfs diegene wat in die geloof is, in pyn verkeer en sukkel om op enigiets anders te konsentreer. Die psalmis het gevoel “soos ’n eensame voël op ’n dak”, asof sy probleme sy enigste geselskap was (Ps. 102:7). As jy ooit so voel, moet jy jou hart voor Jehovah uitstort soos die psalmis gedoen het. Die gebede van die geteisterde—jou gebede—kan jou help terwyl jy teen negatiewe gedagtes stry. Jehovah belowe dat “hy . . . hom beslis [sal] wend tot die gebed van dié wat alles ontneem is en hulle gebed nie [sal] verag nie” (Ps. 102:17). Vertrou daardie belofte.
21 Psalm 102 toon ook hoe jy ’n positiewer beskouing kan verkry. Die psalmis het dit gedoen deur sy aandag op sy verhouding met Jehovah te vestig (Ps. 102:12, 27). Hy het vertroosting geput uit die wete dat Jehovah altyd daar sou wees om Sy volk tydens beproewinge te onderskraag. As negatiewe gevoelens jou tydelik verhinder om soveel in God se diens te doen as wat jy wil, moet jy daaroor bid. Vra God vir ’n mate van verligting van jou benoudheid en dat ‘die naam van Jehovah bekend gemaak moet word’.—Ps. 102:20, 21.
22 Ja, ons kan die Bybel gebruik om aan onsself te bewys dat ons in die geloof is en vir Jehovah waardevol is. Toegegee, in die teenswoordige stelsel van dinge sal dit dalk nie vir ons moontlik wees om van alle negatiewe gevoelens of ontmoediging ontslae te raak nie. Maar elkeen van ons kan Jehovah behaag en redding verkry deur getrou in sy diens te volhard.—Matt. 24:13.